hu hu hu de hu en hu sk hu hu en id hu hu de hu sk id hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu en en en hu hu hu hu hu hu hu hu hu hu hu nl hu en hu en hu hu hu hu en en hu hu de hu hu sk eo hu hu hu hu hu hu hu ru hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu de hu hu sk id hu hu hu hu hu hu hu hu hu hu hu hu hu hu hu hu de hu hu hu hu hu en en en en en
A Finale Dahoam a Sikersztori… című könyvben | TeamGeist.hu
Így lehet kijutni a 2020-as Európa-bajnokságra!
Sikersztori Bayern-módra 2012-2014 2 400 Ft
Hat könyvem jelent meg eddig, melyből egy kivételével valamennyiben megjelent a Finale Dahoam csalódottsága és az abból kifejlődő későbbi nagy sikerek. A legelső könyvem, a Sikersztori Bayern-módra 2012-2014 rögtön az aznapi eseményekkel kezdődik. Mivel elsőpéldányként forgalomban már nincs példány, és nálam is már csak néhány darab van, így megosztom a könyv első fejezetét.
2012. május 19. München már napok óta lázban ég. 15 év után rendezik meg újra a bajor fővárosban a klubfutball legnagyobb mérkőzését, az UEFA Bajnokok Ligája döntőjét. Ráadásul ennél különlegesebb nem is lehetne: a döntő egyik résztvevője a Németországban évtizedek óta kiemelkedő müncheni csapat, a Bayern München. Az ellenfél a Roman Abramovics orosz üzletember tulajdonában álló Chelsea FC. Angol–német párharc az Európai futball ünnepén.
A négynapos egyházi ünneppel tarkított hétvégére özönlenek az emberek Münchenbe, a szállodák tömve, az utcákon portyázó szurkolók egyre hangosabbak, a müncheni Bayern-szurkolók pedig vörös zászlókkal díszítik a lakásaik ablakait. Mindenki hatalmas futballünnepben bízik.
Ezt a bizalmat csak megerősíti az a pillanat, amikor május 19-én 20.45-kor felhangzik a kezdő sípszó. A Bayern München játékosai az első pillanattól kezdve magukhoz ragadják a kezdeményezést, sorban dolgozzák ki a jobbnál jobb helyzeteket. (Közben Franck Ribery lesről be is talál a kapuba, a játékvezető helyesen döntve nem adja meg a találatot.) Idő kérdése a gól, érezni lehet a levegőben. Ez a bizonyos gól meg is születik. Toni Kroos beadását követően Thomas Müller a 83. percben fejel Petr Čech kapujába. Hangrobbanás Münchenben. Vezet a Bayern München, közel a vége, karnyújtásnyira a végső győzelem, amit egy hozzávetőlegesen egymillió fős buli követne a bajor főváros utcáin.
Thomas Müller a gólörömnél megsérül, helyére Daniel van Buyten áll be. Azonban még a 197 cm-es belga óriással se sikerül megakadályozni azt, hogy Didier Drogba egy rendkívül kegyetlenül helyezett fejessel a semmiből kiegyenlítsen a 88. percben, a Chelsea első szögletét követően.[i] Sok-sok futballszurkolónak jutnak ekkor eszébe az 1999-es képsorok. Wolff-Christoph Fuss, a német Sat1 televízió akkori kommentátora[ii] mély hallgatásokkal csak ennyit mondott: „Óh ha… óh ha… kilencvenkilenc, barátaim…”
1999. május 26-án a Bayern München már átélte egyszer azt, ami szembement mindenféle igazsággal: a barcelonai Bajnokok Ligája fináléjában szinte végig vezetett a Manchester United ellen, végig kontrollálta a mérkőzést, esélyt nem engedetett ellenfelének. Aztán a rendes játékidő hosszabbításában, abban a tragikus 102 másodpercben végül mégis a Manchester United kerekedett felül. Ha van toplistája a futball igazságtalan momentumainak, akkor bizonyára ez a 102 másodperc még hosszú időre magasan fogja azt vezetni.
Ezek az emlékek derengenek fel a Didier Drogba gólját követő pillanatokban. S ha még egy kis többletszerencséje is van a Chelsea-nek, akkor már a rendes játékidőben megfordítja az állást a bekapott góltól összezuhant bajorok ellen. Az agyonharcolt rendes játékidő végén még a münchenieknek kell hálát adniuk, hogy a hosszabbítás előtt kapnak néhány percet a sorok rendezésére.
A kétszer 15 perces hosszabbításban ismét a németek a kezdeményezőbbek, a két eset azonban végképp összetöri a mentális erőket. A 97. percben Didier Drogba a saját tizenhatosán belül buktatja Franck Riberyt, akit le kell cserélni. Ribery a 2010-es Inter elleni Bajnokok Ligája döntőn – egy igencsak szigorú tartamú – eltiltás miatt nem lehetett ott, ezúttal pedig sérülés miatt nem játszhatja végig azt. A tizenegyeshez Arjen Robben, a Chelsea egykori játékosa áll, aki áprilisban a Borussia Dortmund ellen már kihagyott egy tizenegyest, mely gyakorlatilag a bajnoki címbe került. Azt követően azonban a Real Madrid ellen, illetve a csúfosan sikerült Német Kupa-döntőn is betalált a 11-espontról. Ezúttal ismét hibázik. Egy újabb meccslabda vész kárba.
A többszörösen is sokkolt németek görcsösen hajtják végig a fennmaradó időt. Gólt azonban már nem sikerül szerezniük. A döntés a 11-esekre marad.
Arra a játékelemre, amelyben a németek szinte verhetetlennek számítottak. Ráadásul a Bayern szűk egy hónap alatt a Real Madridot (BL-elődöntő, Madriban) és a Borussia Mönchengladbachot (Német Kupa elődöntő, Mönchengladbachban) is így győzte le. A hazai döntő és annak lefolyása azonban olyan lelki nyomással terhelte a játékosokat, ami mind a lövők kiválasztásánál, mint pedig majdan a lövéseknél a drámai végkifejletet eredményezték. Mint utóbb kiderült, több, korábban biztosnak számító játékos nem merte vállalni a hatalmas felelősséget. Így esett meg az, hogy Manuel Neuernek, aki önmagában is kapuskarrierje addigi legkeményebb feladata előtt állt, szintén felkerült a tizenegyesek párbajlistájára.
De még mindennek ellenére is jól kezdődik az egész. A csapatkapitány, Philipp Lahm nyitja a sort, aki a madridi hibáját követően ezúttal betalál. Manuel Neuer pedig hárítja Juan Mata tizenegyesét. Ismét előnyben a hazaiak.
Mario Gomez, David Luiz, a kapus Manuel Neuer, majd Frank Lampard is magabiztos. Három kör után 3–2. Két körre a céloktól. Ugyan vargabetűvel, de még mindig előnyben, még mindig karnyújtásnyira a hatalmas sikertől. Jön a csereként beálló Ivica Olić, aki utolsó mérkőzését játssza a Bayern München mezében. Rossz büntető, hiba. Ashley Cole[iii] elvégzi a kötelességét. 3–3. Innentől, minden hiba végzetes.
Jön Bastian Schweinsteiger. A legnagyobb sztár, a csapat talán legnagyobb ikonja. Azok egyike, akik már kisgyermekként is ennek a klubnak szorítottak, akik ebben a klubban nevelkedtek, s egész profi karrierjüket itt töltötték. Ennél nagyobb lehetőség nem adódhat egy ilyen játékos számára, minthogy egy ilyen kiélezett helyzetben, otthon, a saját stadionban, a tradicionálisan a törzsszurkolók által elfoglalt Südkurve (a stadion déli kanyarjának szektorai)[iv] előtt teljesítse be karrierjét. Stephan Lehmann, a klub stadionbemondója és ügyeletes mókamestere okostelefonjával már a kapu mögött áll lesben… Schweini szokatlanul komor arccal teszi le a labdát. Hátralép, nekifut… Nem sikerül. Schweinsteiger, még maga a futballisten[v] is hibázik ezen az estén.
Egyetlen utolsó szalmaszál, ha Manuel Neuer megfogja Didier Drogba tizenegyesét, akkor minden megy tovább. A szintén sok csalódást megérő Didier Drogba azonban ezen az estén nem tud hibázni. Manuel Neuer már a levegőben repülve észleli, ahogyan ez a hajó elúszik.
A Chelsea a mennyekben, a Bayern München a pokolban. Lélekszorító pillanatok, ahogyan Jupp Heynckes vezetőedző és Philipp Lahm csapatkapitány köröz a pályán fekvő játékosok között. Vigasz nincs: egy álom foszlott szerte. Egy olyan álom, amiért ez a csapat minden tőle telhetőt megtett. De mégsem sikerült.
Veszteni mindig rossz, itt és így mindennél rosszabb. Nem csoda tehát, hogy a teljesen sokkolt Bastian Schweinsteiger a Bajnokok Ligája-trófea mellett elhaladva, az ezüstéremmel a kezében végül nem fog kezet Joachim Gauck akkori német államfővel. Természetesen Schweinsteiger később bocsánatot kért, amit a politikus megértő és vigasztaló szavai követtek.
Jupp  Heynckes (vezetőedző, Bayern): „Az ilyen meccseket hamarabb el kell dönteni – még a tizenegyesek előtt.”
Roberto di Matteo (vezetőedző, Chelsea): „A bajorok nagyon jól játszottak, sokkal több helyzetük volt, mint nekünk. A tizenegyespárbaj már lottóhúzás. Egyszerűen több szerencsénk volt, mint a Bayernnek.”
Joachim Löw (német szövetségi kapitány): „A vereség ellenére gratulálok a Bayernnek a nagyszerű BL-szezonhoz.”
Thomas Müller (Bayern): „Vesztettünk a ruletten.”
Wolff-Christoph Fuss: „Ilyen szép, ilyen kegyetlen, ilyen érthetetlen tud lenni a futball.”
De talán a legszomorúbb embert nem is a játékosok között kell keresni: egy hatalmas személyiség hatalmas víziója is megfeneklett ezen az estén. Uli Hoeneß klubelnök játékosként minden kiemelkedő trófeát megnyert a Bayernnel és a Nationalelffel. Az igazi életművét viszont mégis inkább klubvezetőként alkotta meg. Ez a Bayern München ebben a formában az ő gyereke. A Bayern München nem bízhatott busás állami támogatásokban, nem is bocsátotta áruba történelmét. A maga egyszerű, de kemény munkájával tarkított útján kívánt érvényesülni. Ennek betetőzése lehetett volna a Bajnokok Ligája-győzelem. Éppen otthon, éppen abban az impozáns stadionban, mely remek manifesztálódása a klub ésszerű alapokra épülő sikerfilozófiájának. Éppen egy olyan csapat ellen, melynek filozófiája ellentétes mindezzel. Éppen egy olyan befektető projektje ellen, akit Uli Hoeneß a korábbiakban maga is többször bírált.[vi]
Több százezer ember nézte végig a találkozót München utcáin, az Oktoberfestnek helyet adó Theresienwiesén, illetve a korábbi stadionban, az Olympiastadionban. A kultikus stadionban jelen lévő 68 000 szurkoló jelentős része percek alatt elhagyta a stadiont. Mintha elvágták volna, hirtelenjében minden érzés kiveszett. A nagy semmi lett úrrá.
Az utcai ünneplés helyett az emberek a tömegközlekedési eszközök felé vették az irányt. Érzelmes pillanatok. Folytak a könnyek, az emberek szorosan és hosszasan ölelkeznek. Más okból, mint azt remélték. A nagy hallgatásokat csak ritkán szakította meg a kékbe öltözött csoportok ünneplése. Az éjszaka szerencsére nagyobb atrocitás nélkül telt. A Bayern München szurkolói méltósággal viselték az újabb drámai vereséget, amiként a bajor fővárosba ellátogató Chelsea-drukkerek is önfeledten átélhették a saját nagy pillanataikat.
Feleszmélve a Finale Dahoam[vii] álmának tragikus szertefoszlásából hirtelenjében a hogyan tovább, van-e tovább érzés jelent meg.
A kérdésekre aztán hamar választ kaptunk. Méghozzá egy elég látványos választ.
[i] Franz Beckenbauer a mérkőzés előtt ki is emelte, hogy óvja a hazaiakat, nehogy túl könnyedén vegyék a pontrúgásokat. Az ellenfél ugyanis nagyon jó a fejjátékban.
[ii] Azóta már a Sky Sportnál dolgozik. Az ő visszatérő szólása volt a sikeres BL-elődöntőket követően, hogy „Hasta la vista, Bayern finalista.”
[iii] Aki korábban már az Arsenallal és a Chelsea-vel is veszített el BL-döntőt.
[iv] A papíron semleges helyszínre való tekintettel ezen az estén a „Südseite” néven illették.
[v] Mely becenevet korábban Carten Jancker viselt.
[vi] Így például 2008. 08. 08-án a német spox.de-nek adott interjújában elmondta: „Ez a maffia uralja az egész világot, és manipulálja az olajárakat. Le kell győznünk a pályán az olyan csapatokat, mint a Chelsea. Az elégtételt jelentene.”
[vii] Finálé odahaza, bajorul
A gigaigazolások tönkreteszik a csapatszellemet
A Bayernnek pénzügyileg is megéri leigazolni James Rodríguezt
Amikor a Császár majdnem Milánóba igazolt
Amikor a Császár kékbe öltözött
Végre egy izgalmas Szuperrangadó?
Nemsokára választ kell adnunk a kapuskérdésre
Jupp Heynckes: "Szolidárisnak kell lennünk"
Tíz éve történt a "másik" nagy dráma
In: Bayern München, Megjelent könyvekről
Tagged: bayern, bl 2012, chelsea, finale dahoam, jupp heynckes, könyvek
Previous Post: Tíz éve történt a “másik” nagy dráma
Next Post: Lukas Podolski – Egy klasszis élet!
Kövess a Facebookon is!
Kövess a Facebookon is!
Philipp Lahm - A legintelligesebb játékos 2 600 Ft
Változások kora - Az országúti kerékpársport napjainkban 2 400 Ft
Jupp Heynckes 4 300 Ft 4 200 Ft
Végül mindig a németek 1 900 Ft
A Robbéry-sztori 4 300 Ft
ancelotti aranylabda bajnokok ligája barcelona bayern bundesliga bvb cristiano ronaldo dfb elüzletiesedés euro 2020 Európa-bajnokság európa-liga fifa foci eb focitörténelem futballüzlet guardiola hansi flick hummels jogi löw jupp heynckes lewandowski liverpool messi nationalelf niko kovac német foci oliver kahn pep guardiola philipp lahm premier league rb lipcse real madrid robert lewandowski sportjog taktika thomas müller tv-s pénzek történelem uefa uli hoeneß vb 2014 vb 2018 átigazolások
Archívum Hónap kiválasztása 2022 augusztus 2022 július 2022 június 2022 május 2022 április 2022 március 2022 február 2022 január 2021 december 2021 november 2021 október 2021 szeptember 2021 augusztus 2021 július 2021 június 2021 május 2021 április 2021 március 2021 február 2021 január 2020 december 2020 november 2020 október 2020 szeptember 2020 augusztus 2020 július 2020 június 2020 május 2020 március 2020 február 2020 január 2019 december 2019 november 2019 szeptember 2019 augusztus 2019 július 2019 június 2019 május 2019 április 2019 március 2019 február 2019 január 2018 december 2018 november 2018 október 2018 szeptember 2018 augusztus 2018 június 2018 május 2018 április 2018 március 2018 február 2018 január 2017 december 2017 november 2017 október 2017 szeptember 2017 augusztus 2017 május 2017 április 2017 március 2017 február 2017 január 2016 december 2016 október 2016 szeptember 2016 augusztus 2016 július 2016 június 2016 május 2016 január 2015 november 2015 október 2015 szeptember 2015 augusztus 2015 július 2015 június 2015 május 2015 április 2015 március 2015 február 2015 január 2014 december 2014 november 2014 október 2014 szeptember 2014 augusztus 2014 július 2014 június 2014 május 2014 április 2014 március
A Nemzetek Ligája 2022/23-as kiírásának menetrendje
Így lehet kijutni a 2020-as Európa-bajnokságra!
Niklas Süle magyar származású
A német kapus klasszis!
Amikor a bíró miatt 149-0 lett a vége
Mikor jut tovább a csoportharmadik?
Hogyan lehet kijutni a 2024-es Európa-bajnokságra?
A Bayern Münchennél tényleg kreatívak? 2022-07-07
Lukas Podolski – Egy klasszis élet! 2022-06-30
A Finale Dahoam a Sikersztori… című könyvben 2022-05-19
Tíz éve történt a “másik” nagy dráma 2022-05-19
Változások kora - Az országúti kerékpársport napjainkban 2 400 Ft
Végül mindig a németek 1 900 Ft
Philipp Lahm - A legintelligesebb játékos 2 600 Ft
Sikersztori Bayern-módra 2012-2014 2 400 Ft
Változások kora - Az országúti kerékpársport napjainkban 2 400 Ft
A Robbéry-sztori 4 300 Ft
A Bayern Münchennél tényleg kreatívak?
Lukas Podolski – Egy klasszis élet!
A Finale Dahoam a Sikersztori… című könyvben
Tíz éve történt a “másik” nagy dráma
Megéri jól szerepelni az Európa-Ligában is!
Öt német csapat lesz a Bajnokok Ligájában!
ancelotti aranylabda bajnokok ligája barcelona bayern bundesliga bvb cristiano ronaldo dfb elüzletiesedés euro 2020 Európa-bajnokság európa-liga fifa foci eb focitörténelem futballüzlet guardiola hansi flick hummels jogi löw jupp heynckes lewandowski liverpool messi nationalelf niko kovac német foci oliver kahn pep guardiola philipp lahm premier league rb lipcse real madrid robert lewandowski sportjog taktika thomas müller tv-s pénzek történelem uefa uli hoeneß vb 2014 vb 2018 átigazolások
A Nemzetek Ligája 2022/23-as kiírásának menetrendje
Így lehet kijutni a 2020-as Európa-bajnokságra!
Niklas Süle magyar származású
A német kapus klasszis!
Amikor a bíró miatt 149-0 lett a vége
Mikor jut tovább a csoportharmadik?
Designed using Magazine Hoot Premium. Powered by WordPress.
Please support the site
By clicking any of these buttons you help our site to get better